CELEX: 62008TN0028
Language: et
Date: 2008-01-14 00:00:00
Title: Kohtuasi T-28/08: 14. jaanuaril 2008 esitatud hagi — Mars versus Siseturu Ühtlustamise Amet — Ludwig Schokolade (šokolaadibatooni kujutav ruumiline kaubamärk)

12.4.2008   
            
            
               ET
            
            
               Euroopa Liidu Teataja
            
            
               C 92/31
            
         14. jaanuaril 2008 esitatud hagi — Mars versus Siseturu Ühtlustamise Amet — Ludwig Schokolade (šokolaadibatooni kujutav ruumiline kaubamärk)
   (Kohtuasi T-28/08)
   (2008/C 92/64)
   Hagiavaldus esitati inglise keeles
   Pooled
   
      Hageja: Mars, Inc. (McLean, Ameerika Ühendriigid) (esindajad: barrister A. Bryson ja solicitor G. Mills)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Ludwig Schokolade GmbH & Co. KG (Bergisch Gladbach, Saksamaa)
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 23. oktoobri 2007. aasta otsus;
            
         
               —
            
            
               mõista Siseturu Ühtlustamise Ametilt välja tema enda ja hageja kohtukulud.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: šokolaadibatooni kujutav ruumiline kaubamärk kaupadele klassides 5, 29 ja 30 — ühenduse kaubamärk nr 818 864.
   
      Ühenduse kaubamärgi omanik: hageja.
   
      Ühenduse kaubamärgi kehtetuks tunnistamist taotlev pool: Ludwig Schokolade GmbH & Co. KG.
   
      Tühistamisosakonna otsus: jätta tühistamistaotlus rahuldamata.
   
      Apellatsioonikoja otsus: tühistada tühistamisosakonna otsus ja ühenduse kaubamärgi tühistamine.
   
      Väited: nõukogu määruse nr 40/94 artikli 7 lõike 1 punkti b ja artikli 7 lõike 3, artikli 51 lõike 2, artikli 73 ja artikli 74 lõike 1 rikkumine, kuna:
   
               —
            
            
               apellatsioonikoda oleks pidanud järeldama, et asjaomane kuju erineb oluliselt asjaomase sektori reeglitest ja tavadest;
            
         
               —
            
            
               apellatsioonikoda nõudis iga asjaomase liikmesriigi suhtes tõendeid, et kaubamärk on omandanud seal eristusvõime ega lähtunud sellest, kas kaubamärk on omandanud šokolaadibatoonide osas ühisturu olulises ulatuses eristusvõime;
            
         
               —
            
            
               apellatsioonikoda lähtus vaidlustatud otsuses asjaolust, millele ei olnud viidanud ei ühtlustamisamet ega ka Ludwig Schokolade.